
Grozījumi Ministru kabineta 2015. gada 15. septembra noteikumos Nr. 524 "Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem"

	1.
	Anotācija (ex-ante)
1.1. Pamatojums
	Iebildums
Anotācijas daļas "Pamatojums" sadaļā "Apraksts" minēts, ka: "Uzskaitīto siltumenerģijas uzskaites (sadales) iespēju papildināšanas ar siltumenerģijas patēriņa noteikšanas sistēmu iniciatīva ir balstīta uz minētās sistēmas izstrādātāju ierosinājumu (skat. https://www.ecengo.lv/ ). Jaunās sadales sistēmas novērtējumu veica Valsts zinātniskais institūts - atvasināta publiska persona „Elektronikas un datorzinātņu institūts” reģ. Nr.90002135242.SIA "Latvijas nacionālais metroloģijas centrs" 2023.gada 7.jūlijā ir izsniedzis Kalibrēšanas pārskatu.
Rūpnieciskais pētījums īstenots Latvijas Investīciju un attīstības aģentūras administrētās atbalsta programmas “Inovāciju vaučeru atbalsta pakalpojumi” ietvaros. Rezumējot pētnieku paveikto, ir secināts, ka siltumenerģijas patēriņa noteikšanas sistēma, tostarp tās pielietošanas metodika nodrošina caurspīdīgu, uz faktiskā patēriņa telpās bāzētu siltumenerģijas maksas sadalīšanu un var tikt ieteikta izmantošanai."
Ņemot vērā, ka anotācijas norādītajā mājas lapas adresē (https://www.ecengo.lv/ ) ir demonstrēta siltumenerģijas patēriņa noteikšanas sistēmas shēma (attēlojums), bet nav sniegta siltumenerģijas patēriņa noteikšanas sistēmas aprēķina metode enerģijas patēriņa sadalīšanai pa patērētājiem, balstoties uz periodiski fiksētajiem mērījumu datiem, lūdzam papildināt anotāciju ar informāciju par to, kur var iepazīties ar siltumenerģijas patēriņa noteikšanas sistēmas aprēķina metodi.



 
Piedāvātā redakcija
-
	Jana Jākobsone (VNI)

	2.
	Anotācija (ex-ante)
5.1. Saistības pret Eiropas Savienību
	Priekšlikums
Vēršam uzmanību, ka anotācijas 5.1.sadaļā ir norādīts par 2023.gada 13.septembra Eiropas Parlamenta un Padomes direktīvas (ES) 2023/1791 par energoefektivitāti un ar ko groza Regulu (ES) 2023/955 (pārstrādātā redakcija) 14.panta 1.punkta, 15.panta 1. un 3.punkta, 16.panta un 18.panta 1.punkta transponēšanu, bet anotācijas 5.4.sadaļas 1.tabulā nav informācija par minētās direktīvas 16.pantu.
Piedāvātā redakcija
-
	Rita Dreiškena (FM)

	3.
	Anotācija (ex-ante)
6.2. Sabiedrības līdzdalības organizēšanas veidi
	Priekšlikums
Lūdzam papildināt anotācijas 6.sadaļu ar informāciju par sabiedrības līdzdalību.
Piedāvātā redakcija
-
	Rita Dreiškena (FM)



